**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.03.2018, ora 08.00 – 30.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 30.03.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 29.03.2018, ora 13.45, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *29.03.2018, ora 16:00 – 31.03.2018, ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Iza, Tur, Lӑpuş, Someşul Mic, Crasna, Crişul Repede, Crişul Negru, Mureş, Olt, Călmăţui, Vedea, Argeş, Ialomiţa, Buzău, Bârlad*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

„*În intervalul 29.03.2018, ora 16:00 – 31.03.2018, ora 16:00, pe râurile din bazinele hidrografice: Mureş – bazin superior amonte confluenţă Arieş (judeţele Harghita, Mureş şi Bistriţa Năsăud), Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior (judeţele Harghita, Mureş şi Sibiu), Olt – bazin superior amonte S.H. Sebeş Olt (judeţele Harghita, Covasna, Braşov şi Sibiu), Călmăţui (judeţele Olt şi Teleorman), Vedea – bazin inferior (judeţul Teleorman), Neajlov – bazin mijlociu şi inferior (judeţele Teleorman şi Giurgiu), Sabar (judeţele Argeş, Dâmboviţa, Ilfov şi Giurgiu), Argeş – bazin superior (judeţele Argeş şi Dâmboviţa), Ialomiţa - bazin superior şi afluenţi bazin mijlociu şi inferior (judeţele Dâmboviţa şi Prahova), Buzău - bazin superior (judeţele Braşov, Covasna şi Buzău), Bârlad – bazin superior şi afluenţi bazin mijlociu şi inferior (judeţele Iaşi, Vaslui, Neamţ, Bacău, Vrancea şi Galaţi).*

*În intervalul 30.03.2018, ora 06:00 – 31.03.2018, ora 16:00, pe râurile din bazinele hidrografice: Iza, Tur, Lӑpuş (judeţele Maramureş şi Satu Mare), Crasna (judeţele Sӑlaj şi Satu Mare), Someşul Mic – bazin superior, Crişul Repede – bazin superior (judeţele Cluj şi Bihor), Crişul Negru – bazin superior (judeţul Bihor), Arieş – bazin superior şi afluenţi bazin mijlociu şi inferior (judeţele Alba şi Cluj).*”

**- COD PORTOCALIU:**

„*În intervalul 29.03.2018, ora 16:00 – 30.03.2018, ora 24:00, pe râurile din bazinele hidrografice: Călmăţui (judeţele Olt şi Teleorman), Teleorman – sector aval Tӑtӑrӑşti, Vedea – sector aval confluenţӑ Teleorman (judeţul Teleorman) şi Neajlov – bazin mijlociu şi inferior (judeţele Teleorman şi Giurgiu).*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CLUJ, COVASNA, DÂMBOVIŢA, GALAŢI, GIURGIU, HARGHITA, IAŞI, ILFOV, MARAMUREŞ, MUREŞ, NEAMŢ, OLT, PRAHOVA, SĂLAJ, SATU MARE, SIBIU, TELEORMAN, VASLUI şi VRANCEA (26 prefecturi)– COD GALBEN*;

*- GIURGIU, OLT şi TELEORMAN (3 prefecturi) - COD PORTOCALIU.*

**RÂURI**

**Debitele au fost în creștere**, ca urmare a cedării apei din stratul de zăpadă şi propagării, exceptând râurile din bazinele superioare şi mijlocii ale Jiului, Vedei, Argeşului, Ialomiţei şi bazinul inferior al Oltului unde au fost în scădere.

Se situează peste:

- **COTELE DE INUNDAȚIE** râurile la stațiile hidrometrice: Bega Veche – Beregsău (300+2)-jud. TM, Neajlov - Vadu Lat (200+55)-jud. GR şi Călugăreni (260+15)-jud. GR, Călmățui – Crângu (120+14)-jud. TR, Glavacioc – Crovu (250+14)-jud. GR, Sabar – Poenari (200+38)-jud. GR;

- **COTELE DE ATENȚIE** râurile la stațiile hidrometrice: Crasna – Domăneşti (400+11)-jud. SM (sector îndiguit) și Berveni (490+5)-jud. SM (sector îndiguit), Bega Veche –Cenei (320+23)-jud. TM, Urlui – Furculești (150+20)-jud. TR, Valea Câinelui – Vârtoapele (200+20)-jud. TR, Teleorman – Teleormanu (140+26)-jud. TR, Dâmboviţa – Dragomireşti (200+64)-jud. IF şi Bărlad - Tecuci (300+2)-jud. GL.

Debitele se situează, în general, la valori peste mediile lunare multianuale.

Este în vigoare **AVERTIZAREA HIDROLOGICĂ nr. 21** din 29.03.2018.

**Debitele vor fi în creștere**,ca urmare a precipitaţiilor prognozate, cedării apei din stratul de zăpadă şi propagării.

Se vor mai menține peste:

- **COTELE DE INUNDAȚIE-** râurile la stațiile hidrometrice: Bega Veche – Beregsău (300)-jud. TM, Neajlov - Vadu Lat (200+10)-jud. GR şi Călugăreni (260)-jud .GR, Călmățui – Crângu (120+14)-jud. TR, Glavacioc – Crovu (250+5)-jud. GR, Sabar – Poenari (200+35)-jud. GR;

- **COTELE DE ATENȚIE** cursul inferior al Crasnei şi unele râuri din bazinele mijlocii şi inferioare ale Vedei şi Argeşului.

Sunt posibile creşteri mai însemnate de niveluri şi debite, cu depăşiri ale **COTELOR DE APARARE** pe unele râuri din nord-vestul, centrul, sudul și estul țării datorită cedării apei din stratul de zăpadă şi propagării.

Se menţine în vigoare **AVERTIZAREA HIDROLOGICĂ nr. 21** din 29.03.2018.

**DUNĂRE**

**Debitul la intrarea în ţară (secţiunea Baziaş), în intervalul 29 – 30.03.2018, a fost în scădere, având valoarea de 10200 m3/s, peste media multianuală a lunii martie (6700 m3/s).**

În aval de Porţile de Fier, debitele au fost în scădere pe sectorul Gruia – Corabia, staționare pe sectorul Tr. Măgurele - Zimnicea și în creștere pe sectorul Giurgiu – Tulcea.

Din informațiile primite până la ora 06.00, nivelurile se situează peste:

- **FAZA a III-a DE APĂRARE** la stația hidrometrică Hârşova (660+10) – jud. CT;

- **FAZA a II-a DE APĂRARE** la staţiile hidrometrice: Bechet (600+42) – jud. DJ, Corabia (550+33) – jud. OT, Tr. Măgurele (550+50) – jud. TR, Zimnicea (610+47) – jud. TR, Giurgiu (640+16) – jud. GR, Olteniţa (630+18) – jud. CL, Cernavodă (600+24) – jud. CT, Brăila (610+12) – jud. BR și Galaţi (600+2) – jud. GL;

- **FAZA I DE APĂRARE** la staţiile hidrometrice: Gruia (610+10)-jud. MH, Calafat (550+21)-jud. DJ, Călăraşi (550+69) – jud. CL, Feteşti (565+98) – jud. IL, Vadu Oii (600+58) – jud. CT, Isaccea (380+102) – jud. TL (ora 18:00) și Tulcea (320+69) – jud. TL.

Se menține **AVERTIZAREA HIDROLOGICĂ nr. 18** din 26.03.2018.

**Debitul la intrarea în ţară (secţiunea Baziaş) va fi în scădere (10100 m3/s).**

În aval de Porţile de Fier debitele vor fi în scădere pe sectorul Gruia – Tr. Măgurele, staţionare pe sectorul Zimnicea – Giurgiu și în creștere pe sectorul Olteniţa – Tulcea.

Nivelurile se vor situa peste:

- **FAZA a III-a DE APĂRARE** la stația hidrometrică Hârşova, jud. CT;

- **FAZA a II-a DE APĂRARE** pe sectorul Bechet – Zimnicea, la Giurgiu, Olteniţa, Cernavodă și Brăila, judeţele Dolj, Olt, Teleorman, Călăraşi, Constanţa, Giurgiu şi Brăila;

- **FAZA I DE APĂRARE** la Gruia, Calafat, pe sectorul Galați – Tulcea, la Călăraşi, Fetești și Vadu Oii, judeţele Dolj, Călăraşi, Ialomiţa, Constanţa, Galaţi şi Tulcea.

Se menţine în vigoare **AVERTIZAREA HIDROLOGICĂ nr. 18** din 26.03.2018.

**Se situează în faza I de apărare următoarele sectoare de dig:**

- Potelu Corabia – jud. Olt;

- Bujoru-Pietroşani, Zimnicea-Năsturelu, Seaca-Zimnicea amonte, Seaca-Zimnicea aval – jud. Teleorman;

- Vedea-Slobozia, Vedea-Petroşani, Malu Roşu-Gostinu, Gostinu-Greaca-Argeş – jud. Giurgiu;

- Oltina, Dunăreni, Seimenii Mici, Zavalu, Topalu II – jud. Constanța;

- Brateşul de Sus – jud. Galați;

- Pardina, Crişan, Letea, Sf. Gheorghe, dig loc. Mahmudia, Periprava - jud. Tulcea.

**Se situează în faza a II-a de apărare următoarele sectoare de dig:**

- Ostrov, Rasova, Băneasa, Dunărea (pr. Dunărea), Cochirleni, Topalu I, Hârşova-Ciobanu (C7 km 2+500, C6 km 13+950), Ciobanu-Gârliciu (km 21+950, km 25+450) – jud. Constanța;

- Municipiu, Călmățui-Gropeni-Chiscani comp. 1, 2, Vărsătura şi Brăila-Dunare-Siret -jud. Brăila;

- Bădălan, Brateşul de Jos – jud. Galați;

- 23 August-Grindu, Grindu-Canton km 30, Ostrov-Peceneaga, Peceneaga-Turcoaia, Măcin-Igliţa–Carcaliu, T. Vladimirescu, Tulcea-Nufăru, dig loc. Măcin, dig loc. Chilia Veche – jud. Tulcea.

**Se situează în faza a III-a de apărare următoarele sectoare de dig:**

- Filipoiu, Gemenele, Bălaia, Maicanu, Lungulețu, Mărașu, Titcov, Băndoiu, Noianu-Chiscani, Călmățui-Gropeni-Chiscani comp. 3 - jud. Brăila;

- Gârliciu-Dăeni, Ciulineţ-Isaccea, Smârdan-23 August-I şi II, Canton km 30-Ciulineţ, Gorgova, R3, R4, dig şosea Măcin-Smârdan, dig loc. Smârdan, dig loc. Nufăru-Victoria - jud. Tulcea;

- Ciobanu-Gârliciu (km 19+150) – jud. Constanța;

**2.** **Situaţia meteorologică în intervalul 29.03.2018, ora 09.00 – 30.03.2018, ora 06.00**

**ÎN ŢARĂ**

În cea mai mare parte a țării, vremea s-a încălzit ușor față de intervalul precedent, iar temperaturile maxime, apropiate de cele normale pentru sfârșitul lunii martie, au fost cuprinse între 7 grade la Sulina și Mangalia și 17 grade la Bechet și Oravița. Cerul a fost mai mult noros în regiunile vestice, nord-vestice și parțial în centru și variabil, cu înnorări temporare seara și noaptea în restul teritoriului. A plouat slab după-amiaza și pe parcursul nopții în Maramureș, în cea mai mare parte a Crișanei, local în Transilvania și izolat în Banat și în Moldova. În Carpații Orientali, pe spații mici și trecător, a nins slab. Vântul a suflat slab și moderat, cu intensificări trecătoare în zona montană înaltă și pe arii restrânse în vest. În jumătatea de est a țării, în primele ore ale intervalului a fost ceață. Stratul de zăpadă s-a menținut la munte, în special în zona înaltă, și măsura, în platformele stațiilor meteorologice, până la 287 cm (Masivul Făgăraș). La ora 06.00, temperatura aerului avea valori cuprinse între 2 grade la Bechet, Corugea, Miercurea Ciuc și Târgu Logrești și 13 grade la Oravița.

***Observaţie:*** *de ieri, de la ora 06.00, au fost în vigoare 9 atenționări meteorologice cod galben pentru fenomene meteorologice periculoase imediate, emise după cum urmează: 3 de CNPM pentru Muntenia, 3 de SRPV Bacău, 1 de SRPV Constanța, 1 de SRPV Cluj-Napoca și 1 de SRPV Sibiu.*

**LA BUCUREŞTI**

Vremea s-a încălzit ușor și a devenit normală din punct de vedere termic pentru această dată. Temperatura maximă a fost de 14 grade la Afumați și Băneasa și de 15 grade la Filaret. Cerul a fost variabil, cu ceață dimineața și înnorări în cea mai mare parte a nopții. Vântul a suflat slab până la moderat. La ora 06.00 se înregistrau 5 grade la Băneasa, 6 grade la Afumați și 7 grade la Filaret.

**3. Prognoza meteorologică în intervalul 30.03.2018, ora 09.00 – 31.03.2018, ora 09.00**

**ÎN ŢARĂ**

Procesul de încălzire va continua, astfel încât vremea va deveni mai caldă decât în mod normal pentru această perioadă, în special în sudul și vestul țării. Temperaturile maxime se vor situa, în general, între 10 și 20 de grade, iar cele minime, între 2 și 12 grade, mai scăzute în depresiuni. Cerul va fi variabil, cu înnorări și temporar ploi, ziua pe arii restrânse în nord-vest, nord și centru, iar seara și noaptea local în vestul, nordul și centrul țării. Pe crestele cele mai înalte vor mai fi precipitații sub formă de lapoviță și trecător ninsoare. Vântul va sufla slab și moderat, cu intensificări în zona montană înaltă, iar temporar și în Câmpia de Vest. Dimineața și noaptea, mai ales în sud și est, va fi ceață.

**LA BUCUREŞTI**

Procesul de încălzire va continua, astfel încât vremea va deveni mai caldă decât în mod normal pentru această perioadă. Temperatura maximă se va situa în jurul valorii de 19 grade, iar cea minimă va fi de 4...6 grade. Cerul va fi variabil, iar vântul va sufla slab și moderat. Noaptea vor fi condiții de ceață.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 29 martie 2018 ora 21 – 30 martie 2018 ora 21.00**

**Starea vremii şi evoluţia stratului de zăpadă în ultimele 24 de ore:**

Vremea s-a încălzit ușor față de ziua precedentă. Cerul a fost temporar noros în prima parte a intervalului, apoi a devenit variabil. Izolat s-au semnalat averse slabe de ninsoare. Vântul a suflat slab și moderat, cu unele intensificări pe creste. Pe arii restrânse s-a semnalat ceață, asociată și cu depunere de chiciură.

Stratul de zăpadă a scăzut cu 5 cm la Bâlea-Lac, iar la staţiile din munţii Bucegi a rămas relativ neschimbat. La ora 15.00, la staţiile meteorologice, stratul de zăpadă măsura: 289 cm la Bâlea-Lac, 219 cm la Vf. Omu, 83 cm la Sinaia, 15 cm la Fundata şi 12 cm la Predeal.

**Evoluţia vremii în intervalul 29.03.2018 ORA 21 – 30.03.2018 ORA 21.00:**

Vremea va continua să se încălzească. Cerul va fi variabil, cu înnorări temporare. Izolat, în cursul nopţii, se vor semnala precipitațiile mixte, ninsori în zona înaltă. Precipitațiile vor avea și caracter de aversă. Vântul va sufla slab și moderat, cu intensificări locale, ce vor depăși la rafală 70 km/h. Pe arii restrânse se va semnala ceaţă.

**Peste 1800 m:** temperaturi minime: -7 la -4 gr.C; temperaturi maxime: 0 la 3 gr.C;

**Sub 1800 m:** temperaturi minime: -4 la -1 gr.C; temperaturi maxime: 3 la 12 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC MARE (4)**

Încălzirea vremii va determina umezirea stratului de zăpadă depus zilele trecute, care este puţin stabilizat şi cu coeziune relativ slabă cu cel aflat dedesubt. Pe văi şi în zonele adăpostite sunt prezente depozite însemnate, iar pe versanţi, numeroase plăci de vânt. Alunecarea stratului de zăpadă recent căzută, peste stratul mai vechi va fi probabilă în condiţiile unei slabe supraîncărcări, mai ales pe pantele înclinate şi expuse soarelui. Spontan, se vor produce curgeri şi avalanşe de topire de dimensiuni mici şi medii.

**La altitudini mai mici de 1800 m: RISC ÎNSEMNAT (3)**

Sub influenţa insolaţiei şi a temperaturilor ridicate, procesul de topire şi umezire a zăpezii se va accentua, astfel încât partea superioară a stratului poate aluneca cu uşurinţă peste stratul mai vechi, atât spontan cât şi în condiţiile unei slabe supraîncărcări, mai ales pe pantele înclinate. În cazuri izolate, avalanşele declanşate la suprafaţă pot antrena în alunecare şi straturile din profunzime.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**S.G.A. Iaşi** revine cu informaţii despre poluarea cursului de apă Ciric, produsă în data de 28.03.2018, pe raza municipiului Iaşi, judeţul Iaşi, ca urmare a evacuării de ape pluviale impurificate, de pe amplasamentul RA Aeroportul Iaşi, în acumularea Ciric III, prin gura de descărcare a apelor colectate prin sistemul pluvial.

Rezultatele analizelor fizico-chimice, efectuate de către Laboratorul de calitate al apei al A.B.A. Prut-Bârlad, pe probele de apă prelevate în data de 28.03.2018, se prezintă astfel:



S-a impus reprezentanţilor RA Aeroportul Iaşi să supravegheze gura de evacuare şi reţeaua internă de canalizare ape pluviale.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 28.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.03.2018-29.03.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE